तय समय में मैच 1-1 से बराबरी पर खत्म हुआ था इस वजह से मैच अतिरिक्त समय में गया जहां 109वें मिनट में मारियो मारियो मांडजुकिक ने गोल कर क्रोएशिया को जीत दिलाई. हालांकि इंग्लैंड ने पांचवें मिनट में ही पहला गोल कर दिया था. यह गोल किरैन ट्रिपियर ने फ्री किक पर किया. 1-0 की बढ़त लेने के बाद इंग्लैंड के पास दूसरा गोल करने के कई मौके आए, लेकिन इंग्लैंड के खिलाड़ी मौके को भुना नहीं पाए. वही पहले हाफ का अंत इंग्लैंड के पक्ष में 1-0 के स्कोर के साथ हुआ. दूसरे हाफ में क्रोएशिया ने मैच के 68वें मिनट में गोल कर स्कोर 1-1 से बराबर कर दिया. क्रोएशिया के लिए यह गोल इवान पेरिसिक ने किया. इसके बाद तय समय में कोई गोल नहीं हो सका और मैच का नतीजा अतिरिक्त समय के दूसरे हाफ में आया.